
Мотиви
към предложения проект на
„Програма за закрила на детето за 2026 година на Община Чавдар“
1. Причини за приемане на „Програма за закрила на детето за 2026 година на Община Чавдар“. 
Общинската програма документира волята и готовността на институциите в община Чавдар за повишаване качеството на живот на децата. Обединяване и координиране на усилията на общинските и местните държавни органи и неправителствени организации в посока всяко дете от Община Чавдар да расте в среда, която е в състояние да му осигури нормално физическо, умствено, нравствено и социалното развитие. Програмата ще спомогне за по-ефективна защита и гаранция на основните права на децата в община Чавдар във всички сфери на обществения живот. 

2. Цели: 
Програмата за закрила на детето за 2026 година на Община Чавдар има за цел: 
· Намаляване броя на децата, отглеждани в специализирани институции. 

· Намаляване на детската бедност и създаване на условия за социално включване на децата; 

· Осигуряване на равен достъп до качествена предучилищна подготовка и училищно образование на всички деца; 

· Подобряване здравето на децата; 

· Защита на децата от всякакви форми на злоупотреба, насилие, експлоатация и рисково поведение; 

· Насърчаване на творческите заложби на децата. Отдих, свободно време и развитие на способностите на детето. 

3. Финансови и други средства, необходими за представянето на „Програма за закрила на детето за 2026 година на Община Чавдар“: 
Не са необходими финансови средства 

4. Очаквани резултати от приемането на Програма за закрила на детето за 2026 година на Община Чавдар“: 
Приемането на Програма за закрила на детето за 2026 година на Община Чавдар“ би осигурило прозрачност на управленските решения, правилното разпределение на ресурси и ще подобри координацията между различните структури. 

Повишаването на благосъстоянието на детето изисква утвърждаване на разбирането и подхода към правата на детето, като правомощия и задължения на всички структури, органи и институции, имащи отношение към детето и неговото семейство на местно ниво и целенасочена работа във всички основни области - образование, здравеопазване, спорт и свободно време, културни дейности, социални дейности, подкрепа на децата и семействата, обществена среда и сигурност. 

5. Съответствие с правото на Европейския съюз: 

Настоящата „Програма за закрила на детето за 2026 година на Община Чавдар“ е в съответствие с Конвенцията за правата на детето на ООН, Националната стратегия за детето и принципите в Закона за закрила на детето.

